《刘烨大著忽惠雅章喜惧交集辄增二咏聊以谢酬》
宋代·魏野

东观刘郎一古儒，等闲简帖类经书。
论交不弃如云客，并马常容似雪驴。
蝴蝶梦魂知有据，凤凰诏命想无虚。
翻愁旦暮西垣去，难伴王维宿直庐。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。